तेलंगाना मामला : आंध्र में रेल रोको आंदोलन  
अलग तेलंगाना राज्य की मांग कर रहे संगठन मंगलवार को आंध्र प्रदेश में रेल रोको आंदोलन चला रहे हैं।
अलग तेलंगाना राज्य की मांग कर रहे संगठन मंगलवार को आंध्र प्रदेश में रेल रोको आंदोलन चला रहे हैं। इसके चलते हैदराबाद से गुज़रने वाली 18 एक्सप्रेस ट्रेनें रद्द कर दी गई हैं जबकि कई लोकल ट्रेनें भी प्रभावित हुई हैं।   इन संगठनों ने इसके लिए हज़ारों लोगों को रेल की पटरियों पर शाम 6 बजे तक बैठने के लिए कहा है। सैकड़ों गावों में भी यह संदेश भिजवाया गया है कि वे अपने इलाके में आने वाली पटरियों को भी जाम रखें। ये लोग इस आंदोलन के ज़रिए केंद्र सरकार पर दबाव बढ़ाना चाहते हैं ताकि वह अलग तेलंगाना राज्य की मांग पर विचार करे।